Ħ 7 ultant fil-kors tal-istorja tal-pajjiż jitfaċċaw J'Wipersuni li bil-kariżma qawwija tagħhom jinfluwenzaw il-ġrajjiet u l-iżvilupp ta' soċjetà sħiħa. Żgur li f'pajjiżna wieħed minn dawn. il-persuni kien Dun Mikiel Azzopardi, il-fundatur tad-Dar tal- Providenza, bniedem li joħlom, bniedem ta' kreattività u dinamiżmu kbir, bniedem li jħares 'il quddiem u jagħraf jaġixxi skont is-sinjali u l-ħtiġijiet taż-żminijiet. Il-fatt li kontra kull ostaklu u fi żmien qasir, irnexxielu jirrealizza l-ħolma tiegħu - li jibni l-ewwel dar f'Malta għal persuni b'diżabilità, dar li għadha tagħti dan is- servizz sal-lum - żgur li tixhed għal dan. el- bniedem ta' azzjoni Fl-1924, iż-żagħżugħ Kelinu, fuq stedina ta' Monsinjur Enrico. Dandria, issieħeb fil-Gioventi Cattolica, organizzazzjoni li kellha l-għan li toffri formazzjoni reliġjuża u soċjali, liema organizzazzjoni ħalliet effett kbir fuqu, effett li baqa' rifless fl-għażliet u l-ħidma tiegħu sal-aħħar nifs ta' ħajtu. Mons. Mikiel Azzopardi Fr Martin Micallef I Direttur tad-Dar Li jolqtok f'Dun Mikiel hu l-fatt li fil-ħidma pastorali tiegħu bħala saċerdot kien inklussiv u jaħseb fil-bżonnijiet umani, spiritwali u soċjali ta' kulħadd. Wara li sar Assistent Ekkleżjastiku tal- Azzjoni Kattolika, lejn tmiem it-Tieni Gwerra Dinjija, Dun Mikiel organizza l-ewwel Kungress Djoċesan tal- Azzjoni Kattolika. Il-frott ta' dan il-kungress kien li ngħata bidu għal ħidmiet u inizjattivi ġodda li għenu fl-iżvilupp ekkleżjali u ċivili ta' pajjiżna. Dun Mikiel waqqaf il-fergħa tal-irġiel u tan-nisa, saħħaħ is-sezzjoni tal-aspiranti, beda l-moviment tal-għalliema fl-iskejjel, il-moviment tal-gradwati u tal-impjegati tal-banek. Waqqaf ukoll il-Kummissjoni Hidma għall-Morda u l-Persuni b'Diżabilità, il-Kummissjoni Summer Campsu l-Kummissjoni Emigranti. Barra minn dawn l-inizjattivi fi ħdan l-Azzjoni Kattolika, fi ħdan id-djoċesi Maltija waqqaf ukoll il-Ġunta Djoċesana għall-Għaqdiet Kattoliċi, u l-Kunsilli Parrokkjali fost oħrajn. Kif nafu, imbagħad, fis-sena 1965 waqqaf id-Dar tal-Providenza. Kif bdiet il-ħolma ta' Dun Mikiel Dun Mikiel kien devot ħafna tal-qaddis Taljan San Emiliani li għex fis-seklu ħmistax u ħadem ħafna biex jieħu ħsieb tfal iltiema u foqra. Quddiem sitwazzjoni li kienet qed tippreokkupah - il-qagħda ta' diversi persuni b'diżabilità li, fi kliemu, kienu moħbija u skartati - bħal dan il-qaddis ma xtaqx jibqa' b'idejh fil-but. Kien skopra li diversi persuni b'diżabilità kienu qed jgħixu fi stat deplorabbli, tant li kienu jinħbew fil- kantini, f'ambjenti inumani għall-aħħar, fejn kultant l-anqas l-aħwa tagħhom stess ma kienu jkunu jafu bihom. Persuni oħra b'diżabilità kienu spiss jiġu rredikolati fil-pubbliku jew mibgħuta f'xi sptar mhux adattat għalihom. Dun Mikiel kien iħoss ukoll li diversi familji ta' persuni b'diżabilità kellhom bżonn urġenti li jsibu min joffrilhom solliev. Kien hawn li nibtet fih l-idea li jsib post li fih dawn il-persuni jsibu ambjent fejn jgħixu - ambjent li jixirqilhom u jirrispetta d-dinjità tagħhom. Għalhekk lejn is-sena 1960, Dun Mikiel beda joħlom li jibni dar fil-Furjana fejn kien joqgħod qrib is- sur tal-Kunvent tal-Kapuċċini. L-akbar problema biex jagħmel dan kienet il-flus u għalhekk beda jfittex xi bini lest u tefa' ħarstu fuq Villa Portelli', is-Savov f'Tas- Sliema u fuq villa f'Ħal Lija; iżda l-propjetarji talbuh somma kbira. Dan qed ngħidu għax dan juri li x-xewqa ta' Dun Mikiel kienet li dawk il-persuni b'diżabilità li kienu jeħtieġu dar residenzjali jibqgħu jgħixu fil-qalba tal-komunità. Kien meta l-Azzjoni Kattolika ħadet ir- Rest Camp li r-Roval Navv kellha s-Siġġiewi biex jintuża bħala summer camp għat-tfal orfni, li Dun Mikiel ħass li seta' juża dan il-post biex jirrealizza l-ħolma tiegħu, kif fil-fatt ġara. Dun Mikiel kien determinat li jibni din id-dar għal persuni b'diżabilità, anke jekk kien hemm min ħaseb li kien qed jesaġera jew li l-ħsieb tiegħu ma kienx se jirnexxilu. Ħafna spjegawlu li biex jagħmel dan il- proġett ried ħafna fondi. It-tweġiba tiegħu kienet li tefa' kollox f'ħoġor il-Providenza ta' Alla. Kien jemmen bis-sħiħ li l-Providenza ta' Alla hi bla limitu, bħalma bla limitu huma l-valuri tal-ġustizzja u s-solidarjetà. Fit-12 ta' Settembru 1965, Dun Mikiel, waqt il- programm fuq ir-Redifussion 'Is-siegħa tal-morda; li kien popolari ħafna mal-pubbliku, ħass li kellu jsemmi l-ħolma tiegħu tnas-semmiegħa. Hu talab lis- semmiegħa biex, jekk hija l-volontà ta' Alla, fil-post fejn kien ir-Rest Camp tan-Navv Ingliża fis-Siġġiewi jibnu dar għal tfal b'diżabilità. Dun Mikiel jissokta jgħid: 'Wara l-programm, jiena rritornajt lejn is-Siġġiewi biex nagħlaq irtir li kont qed nagħmel. Wara l-irtir, mort lejn id-dar tiegħi fil-Furjana, u nara xebba qiegħda tistennieni. Damet tistenna wara l-bieb tad-dar tiegħi mill-4.30pm sad-8.45pm. Hija qaltli: 'Hawn, ħu dan l-envelopp għaliex smajtek issemmi l-idea ta' dar għat- tfal b'diżabilità u nixtieq li tiegħi tkun l-ewwel offerta. Hawnhekk għandek mitt lira li kont ġemmajthom biex immur nagħmel vjaġġ. Flok ma nagħmel vjaġġ, iddeċidejt li nagħtihomlok biex twettaq dan il-proġett' Dun Mikiel jgħid li fil-mument li aċċetta dawn il-mitt lira kien ikkommetta ruħu li jwettaq l-idea ta' dar għal persuni b'diżabilità. Meta daħal id-dar tiegħu, ommu ħasbet li kien involut f'xi inċident jew li xi ħadd kien għamillu xi ħaġa. Hu serrħilha rasha li ma kien inqala' xejn, u qalilha li l-għada kien se jibda jaħdem biex jibda jibni d-dar li xtaq jagħmel. Hu jgħid li dak il-lejl qattgħu iħażżeż u jippjana. L-għada filgħodu ltaqa' mal-perit u bdew il-proġett. Fis-27 ta' Diċembru 1965 beda x-xogħol tal- bini ta' din id-dar li aktar tard ingħatat l-isem ta' Villa Monsinjur Gonzi b'rikonoxximent għall-appoġġ u anke għall-għotja ġeneruża ta' Lm3,000 li l-Arċisqof Mikiel Gonzi nnifsu ta lid-Dar, flus li kienu ngħatawlu bħala rigal fl-okkażjoni ta' għeluq it-tmenin sena tiegħu s-sena ta' qabel. Fil-bidu tas-sena 1968, il-bini ta' Villa Monsinjur Gonzi kien lest biex jilqa' l-ewwel residenti u fil-fattt fil- 11 ta' Frar 1968 Villa Monsinjur Gonzi fetħet il-bibien tagħha biex tilqa' l-ewwel tliet residenti tad-Dar tal- Providenza. Il-valuri li mexxew il-ħidma ta' Dun Mikiel Dun Mikiel kien jemmen li kull persuna għandha valur uniku. Għalhekk, imħeġġeġ minn sens qawwi ta' ġustizzja, ried li jassigura li l-persuni b'diżabilità f'Malta jiġu assigurati minn dak kollu li jixraq lil kull (ikompli f'paġna 28) (ikompli minn paġna 23) persuna umana, jiġifieri li jingħataw kull rispett u dinjità, li jkunu offruti opportunitajiet indaqs biex ikollhom kwalità ta' ħajja xierqa u jagħtu l-kontribut tagħhom għall-ġid tas-soċjetà li jgħixu fiha. Fid-Dar tal-Providenza kien jara li dan kollu jkun assigurat lir- residenti kollha u fl-istess ħin allura kien qed jibgħat messaġġ lis-soċjetà Maltija biex tkun verament soċjetà umana minsuġa minn spirtu ta' ħbiberija u rispett għal kulħadd. Dun Mikiel kompla kabbar fil-poplu Malti wkoll sens qawwi ta' solidarjetà li hija waħda mill-isbaħ u l-aqwa karatteristiċi tal-poplu Malti. L-appoġġ kostanti tal-poplu Malti u Għawdxi biex tkompli tkun realizzata l-ħolma ta' Dun Mikiel tibqa' dejjem miraklu ħaj ta' kuljum. Fuq kollox l-akbar valur li jispikka f'Dun Mikiel kien żgur il-fidi tiegħu fil-Providenza ta' Alla. Kien jafli biex id- Dar toffri s-servizzi tagħha lil dawk li kellhom bżonn residenza permanenti jew temporanja kellu bżonn fl-oqsma kollha tal-ħajja. Jalla l-ħidma saċerdotali ta' Dun Mikiel tkompli tispira persuni oħra biex jagħtu ħajjithom b'servizz għall-oħrajn. ħafna fondi imma, kif kien iħobb jgħid, 'Jekk naħdmu b'fini retta, il-manager tagħna Ġest jibgħat żgur' Meta spiss kien isib ruħu bla flus; kien jiftaħ it-tabernaklu u jitlob biex il-Mulej jipprovdilu. Fil-fatt, meta darba xi persuni ssuġġerewlu li jinvesti xi somma, kien qalihom li l-aqwa investiment hu l-Mulej. Ir-realtà tal-persuni b'diżabilità Ilum m'għadhiex dik ta' ħamsin sena ilu. Grazzi k À għal nies bħal Dun Mikiel u pijunieri oħra fil-qasam tal-persuni b'diżabilità, il-poplu Malti beda jħares b'mod aktar pożittiv lejn dawn il-persuni u, minn nies moħbija fil-kantini u bla vuċi, illum il-persuni b'diżabilità ssibhom bħal ħaddieħor jgħixu fil-qalba tal- komunitajiet tagħna u jipparteċipaw